IPhone X

Το iPhone X (το X προφέρεται ten (δέκα)) είναι ένα smartphone, το οποίο σχεδιάστηκε, κατασκευάζεται και πωλείται από την Apple Inc. Παρουσιάστηκε στις 12 Σεπτεμβρίου 2017, μαζί με το iPhone 8 και το iPhone 8 Plus, στο Steve Jobs Theater, στο Apple Park, από τον CEO της εταιρίας, Tim Cook. Το iPhone X κυκλοφόρησε στις 3 Νοεμβρίου 2017. Το συγκεκριμένο iPhone, αποτελεί επετειακή έκδοση για τα δέκα χρόνια της συσκευής, με το "X" να είναι το σύμβολο για τον αριθμό "10", στους Ρωμαϊκούς αριθμούς.

Από τις τρεις συσκευές που παρουσιάστηκαν το 2017, το iPhone X αποτελεί τη ναυαρχίδα της φετινής σειράς iPhone, με σκοπό να αναδείξει προηγμένες τεχνολογίες. Διαρροές, από κατασκευαστές θηκών για κινητά,  από το fimware του HomePod, αλλά και από την τελική έκδοση του iOS 11, αποκάλυψαν αρκετά στοιχεία της συσκευής, μεταξύ αυτών, την οθόνη "Edge-to-Edge" τεχνολογίας OLED, την απουσία του κουμπιού αφετηρίας, την διπλή κάμερα με βελτιωμένη ανίχνευση βάθους και το σύστημα ξεκλειδώματος με αναγνώριση προσώπου, γνωστό ως Face ID.

Ιστορικό 
Πριν την επίσημη παρουσίαση του iPhone X, στις 12 Σεπτεμβρίου 2017, μια διαρροή σχετικά με το firmware του HomePod, τράβηξε την προσοχή των ΜΜΕ. Η συγκεκριμένη διαρροή επιβεβαίωσε αρκετά χαρακτηριστικά, όπως το Face ID και την ασύρματη φόρτιση. Τελικά, οι περισσότερες από αυτές τις διαρροές, αποδείχτηκαν αληθείς.

Στις 31 Αυγούστου 2017, προσκλήσεις για το Apple Special Event, το οποίο διεξήχθη στο Steve Jobs Theater, στο Apple Park, στην Καλιφόρνια, στάλθηκαν σε αρκετά ΜΜΕ. Ήταν το πρώτο event που διεξήχθη στο Steve Jobs Theater.

Χαρακτηριστικά

Υλικό 
Το iPhone X διαθέτει οθόνη 5.8" τεχνολογίας OLED, η οποία υποστηρίζει P3, SRGB και HDR, με το όνομα "Super Retina HD Display". Η οθόνη, διαθέτει, επίσης, την τεχνολογία True Tone από το iPad Pro, ενώ έχει μέγιστη φωτεινότητα 625cd/m2 ή 625 nits.

Ο επεξεργαστής του iPhone X είναι ο εξαπύρηνος Apple A11 Bionic, με αρχιτεκτονική 10nm. Ενσωματωμένος στον A11 Bionic, είναι και το Neural Engine, που διαχειρίζεται τις διαδικασίες που αφορούν τεχνητή νοημοσύνη.

Στο iPhone X, το Face ID αντικαθιστά πλήρως το Touch ID. Αρχικά, ένας από τους αισθητήρες της συσκευής εκπέμπει 30.000 αόρατα "dots" στο πρόσωπο του χρήστη. Έπειτα, μια κάμερα υπερύθρων, "διαβάζει"  το 3D μοντέλο του προσώπου, που δημιουργείται από τα εκπεμπόμενα "dots" και στη συνέχεια, το συγκρίνει με το μοντέλο που δημιουργήθηκε, κατά την ενεργοποίηση του Face ID. Επιπλέον, ένας Flood Illuminator, βοηθάει στην "ανάγνωση" του προσώπου σε σκοτεινά περιβάλλοντα. Το Face ID δεν ενεργοποιείται αν ο χρήστης έχει κλειστά μάτια, ώστε να αποτραπεί μια ακούσια πρόσβαση στη συσκευή.

Το iPhone X διαθέτει δύο κύριες κάμερες: Μια Wide-Angle των 12MP με φακό έξι στοιχείων, autofocus, φίλτρο υπερύθρων, συνεχόμενη λήψη, διάφραγμα f/1.8, ψηφιακή και οπτική σταθεροποίηση εικόνας. Μπορεί να τραβήξει βίντεο 4K σε 60, 30 & 24 fps ή 1080p σε 60 & 30 fps. Μπορεί να τραβήξει βίντεο αργής κίνησης (1080p σε 240 ή 120 fps), time-lapse, και φωτογραφίες πανόραμα, ενώ έχει τη δυνατότητα αναγνώρισης προσώπων. Η δεύτερη κύρια κάμερα είναι Τηλεφακός, ο οποίος έχει τη δυνατότητα για 2x οπτικό και 10x ψηφιακό ζουμ. Επιπλέον, διαθέτει τη λειτουργία Portrait Lighting, διάφραγμα f/2.4 και οπτική σταθεροποίηση εικόνας. Η συσκευή διαθέτει, επίσης, True Tone Quad-Flash.

Η συσκευή διαθέτει, επίσης, μπροστινή κάμερα 7MP, με την ονομασία "TrueDepth Camera", με διάφραγμα f/2.2. Έχει δυνατότητα για συνεχόμενη λήψη, έλεγχο έκθεσης, αναγνώριση προσώπου, αυτόματο HDR αυτόματη σταθεροποίηση εικόνας, Retina flash και βίντεο 1080p HD. Επιπλέον, υπάρχει η δυνατότητα λήψης φωτογραφιών πορτρέτου με ή χωρίς εφέ φωτισμού (Portrait Lighting), και η χρήση Animoji.

Η συσκευή κυκλοφορεί με δύο διαφορετικές εκδόσεις modem, της Intel (Μοντέλο: A1901) και της Qualcomm (Μοντέλο: Α1865). Τα μοντέλα με Qualcomm baseband, όπως έχει παρατηρηθεί από χρήστες, είναι πιο γρήγορα από τα αντίστοιχα της Intel στις ταχύτητες 4G. 

Το iPhone X, πλέον, υποστηρίζει ασύρματη φόρτιση.

Λογισμικό 
Το iPhone X κυκλοφόρησε με το iOS 11. Το κουμπί Αφετηρίας, έχει αντικατασταθεί από κινήσεις/χειρονομίες, ωστόσο λειτουργίες, όπως το Apple Pay και το Siri θα ενεργοποιούνται με το κουμπί στο πλάι της συσκευής.

Παραπομπές

Εξωτερικοί Σύνδεσμοι 
 

IPhone
IOS (Apple)